A murit regizorul Robert Downey Sr. Cum a reacţionat fiul său, Robert Downey Jr.
Robert Downey Jr. a anunţat decesul tatălui său, Robert Downey Sr. Potrivit actorului, tatăl său se lupta de ani buni cu boala Parkinson. Downey Jr. a apărut în două filme regizate de tatăl său.
Robert Downey Jr., cel care îl interpretează pe Iron Man în seria de filme Avengers, a anunţat decesul tatălui său, regizorul Robert Downey Sr., la 85 de ani, prin intermediul unei postări pe Instagram."Noaptea trecută, tata a murit liniștit în somn, după ani de luptă cu Parkinson… a fost un adevărat cineast și a rămas remarcabil de optimist… Potrivit calculelor mamei vitrege, au avut o căsnicie fericită timp de peste 2000 de ani. Rosemary Rogers-Downey, ești o sfântă, iar gândurile și rugăciunile noastre sunt cu tine", a scris Robert Downey Jr.. Downey Sr. a fost un actor şi regizor, cunoscut pentru filmele "Putney Swope" şi "Greaser’s Palace". El a mai apărut şi în "Boogie Nights", "Magnoli" şi "To Live and Die în LA".Pe lângă Downey Jr., a mai avut o fată, Allyson.Downey Jr. a apărut în două filme regizate de tatăl său. În "Pound" din 1970, când era doar un copil şi mai târziu, în 1990, în comedia "Too Much Sun".